Укупно је петнаест владара из ове династије владало Енглеском од 1154. до 1485, укључујући и оне из бочних грана. Првобитна грана ове династије је почела са Хенријем II, а окончала се збацивањем Ричарда II 1399. Након тога, две гране династије Плантагенет, династије Ланкастер и Јорк, сукобиле су се у грађанском рату познатом под именом Ратови двеју ружа. Након три владара из династије Ланкастер, круна је принципом примогенитуре прешла на три владара из династије Јорк, чији је последњи крај Ричард III убијен у бици код Босворта 1485.